Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 310

b) Művészet és média 4 óra Az elektronikus média sajátos műfajai. Irányított böngészés az interneten, művészeti alkotások felkutatása adott témában (zene, film, fotó stb.) Videoklipek közös megtekintése, elemzése. Gyűjtőmunka közösen: minél több konkrét műsortípus felsorolása, jellemzőinek csoportosítása. Gondolati térkép készítése közösen a táblán vagy a számítógépen (pl. a http://www.bubbl.us oldal segítségével). „Kedvenc műsorom” – rövid bemutatás a jellemzőkkel, érdekességekkel, indoklással. Egyéni kutatómunka: kedvenc zeném, együttesem, előadóm témában információgyűjtés az internetről (leírások, életrajzok, anekdoták, fotók, zenék, filmrészletek). Prezentációkészítés. A gyűjtött anyag bemutatása a társaknak. Néhány népszerű, közösen választott klip megtekintése (Youtube, Indavideo).

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes